تحریک طالبان پاکستان کی دہشت گردی

بیت اللہ محسود کی ہلاکت کے بعد طالبان کی 42 رکنی شورٰی نے جنوبی وزیرستان سے تعلق رکھنے والے طالبان کمانڈر حکیم اللہ محسود کو بیت اللہ محسود کی جگہ تحریکِ طالبان پاکستان کا نیا امیر مقرر کیا۔ ساتھ ہی شوری نے جنوبی وزیرستان سے تعلق رکھنے والے اعظم طارق کو تحریک کا مرکزی ترجمان مقرر کرنے کا اعلان کیا۔ حکیم اللہ محسود کا امیر مقرر ہونا دوسرے گروپوں کے طالبان رہنماء مولوی نذیر اور حافظ گل بہادر نے بھی قبول کیا۔بی بی سی اردو 22 اگست 2009ء
اس کے بعد حال ہی میں پاکستان میں تحریک طالبان کے مختلف گروہوں نے اپنی دہشت گردی کی کارروائیوں میں اضافہ کر دیا ہے۔۔ملک میں پھیلتے شدت پسند نیا خطرہ۔ بی بی سی اردو پاکستانی پولیس کی ایک رپورٹ کے مطابق حال ہی میں ایک سعودی خیراتی ادارہ الحرمین فاؤنڈیشن نے تحریک طالبان کو 15 ملین امریکی ڈالر دیے ہیں جسے پاکستان میں دہشت گردی کے لیے استعمال کیا جائے گا اور پنجاب کے کئی شہروں کو نشانہ بنایا جائے گا۔ رپورٹ کے مطابق تحریک طالبان کے حکیم اللہ محسود اور اس کے ساتھی جیش محمد اور لشکر جھنگوی کے ساتھ مل کر پنجاب میں اہم علاقوں پر حملہ کریں گے اور دہشت گردی کا ارتکاب کریں گے۔۔روزنامہ دی نیوز۔ 14 ستمبر 2009وطن دوست بلاگ: اوائل 2009ء میں طالبان نے پنجاب میں مختلف متشدد مذہبی گروہوں پر مشتمل مسلم یونائیٹڈ آرمی بنائی جس میں پاکستان بھر کی عسکریت پسند تنظیمیں شامل ہیں جیسے لشکر جھنگوی‘ تحریک نفاذ شریعت محمدی مولوی فضل گروپ ،۔ حزب مجاہدین‘ جیش محمد‘ خدام اسلام‘ رحمت ویلفیئر ٹرسٹ مسعود اظہر گروپ‘ تحریک طالبان پنجاب‘ حرکت الجہاد اسلامی‘ الیاس کشمیری گروپ۔ انھوں نے نفاذ شریعت سے متعلق چارٹر آف ڈیمانڈ تیار کیا ہے۔ جس کے لیے یہ اپنی کارروائیوں کا آغاز کریں گی۔ محکمہ داخلہ پنجاب کو وزارت داخلہ کی بھجوائی گئی ایک رپورٹ میں کہا گیا کہ قاری نعیم آف بہاولپور‘ قاری عمران ملتان‘ عصمت اللہ خانیوال اور رانا افضل خانیوال کے علاوہ درہ آدم خیل میں کمانڈ ہیڈ آفس سے ان کے رابطے ہیں۔ اطلاعات کے مطابق یہ تنظیمیں اسلام آباد میں غیر ملکی سفارت خانوں‘ وزیر اعظم‘ وفاقی اداروں‘ راولپنڈی میں جی ایچ کیو اور حساس اداروں کے دفاتر کو نشانہ بنا سکتے ہیں۔ رپورٹ میں لاہور کو دہشت گردی کے خطرے کے حوالے سے انتہائی اہم قرار دے دیا گیا ہے کیونکہ یہاں ہونے والے دہشت گردی کے کسی بھی واقعہ کو میڈیا کوریج زیادہ ملتی ہے۔روزنامہ نوائے وقت 12 مئی 2009ء

القاعدہ کے نائب سربراہ ایمن الزواہری نے اپنے ایک ویڈیو پیغام میں پاکستان میں دہشت گردی کرنے والوں کو خراج تحسین پیش کیا ہے۔روزنامہ ایکسپریس 15 دسمبر 2009ء

 طالبان سے منسوب واقعات 

26 اگست 2009ء کو جنوبی وزیرستان میں محسود قبائل کے علاقے میں سکیورٹی فورسز کے قافلے پر ہونے والے ایک حملے میں کم سے کم چار سکیورٹی اہلکار ہلاک ہوئے۔ حملہ کی ذمہ داری تحریک طالبان نے قبول کی۔۔بی بی سی 26 اگست 2009ء 27 اگست 2009ء کو خاصہ دار فورس پر ہونے والے ایک مبینہ خودکش حملے میں 26 اہلکار ہلاک ہوئے۔ اس کی ذمہ داری طالبان نے قبول کی۔۔بی بی سی 27 اگست 2009ء 30 اگست 2009ء کو ایک مبینہ خود کش حملہ آور نے مینگورہ شہر کے پولیس ٹریننگ سینٹر میں خود کو دھماکے سے اڑا کر سکیورٹی کے پندرہ زیر تربیت اہلکاروں کو ہلاک کر دیا۔بی بی سی 27 اگست 2009ء
18 ستمبر 2009ء کو کوہاٹ میں ایک کار کے ذریعے خود کش بم دھماکا ہوا جس میں چھیالیس عام شہری شہید ہوئے۔بی بی سی 19 ستمبر 2009ء
5 اکتوبر کو پاکستان میں اقوام متحدہ کے ورلڈ فوڈ پروگرام کے دفتر پر حملہ کیا گیا جس میں پانچ افراد ہلاک ہوئے۔ کالعدم شدت پسند تنظیم تحریک طالبان پاکستان کے مرکزی ترجمان اعظم طارق نے ایک بیان میں اس کی ذمہ داری قبول کی۔بی بی سی 6 اکتوبر 2009ء
9 اکتوبر 2009ء کو پشاور میں ایک خود کش حملہ کیا گیا جس میں چالیس سے زیادہ عام شہری شہید ہوئے۔ اس سے پہلے 16 ستمبر کو یہیں ایک خود کش حملہ میں گیارہ عام شہری شہید ہوئے۔ اسی دن بنوں میں ایک پولیس تھانے پر حملہ کیا گیا جس میں پندرہ پولیس اہلکار شہید ہوئے۔بی بی سی
10 اکتوبر 2009ء کو پاکستان میں جی ایچ کیو پر حملہ ہوا جس کی ذمہ داری طالبان کے ایک گروہ نے قبول کی ہے۔ جی ایچ کیو پر حملہ کرنے والے تمام دھشت گردوں کو ہلاک کر دیا گیا۔روزنامہ جنگ 10 اکتوبر 2009ء۔ تازہ ترین خبروں سے لیا گیا یاد رہے کہ اس سے صرف دو دن پہلے نیدرلینڈز کے سفارت خانہ کے ملازم اسلام آباد میں ممنوعہ اسلحہ اور ہنیڈ گرنیڈ سمیت پکڑے گئے جنہیں بعد میں چھوڑ دیا گیا۔ طالبان نے جی ایچ کیو پر حملوں میں ممنوعہ اسلحہ اور ہینڈ گرنیڈ استعمال کیے تھے۔ جی ایچ کیو پر حملہ کرنے والوں سے بھارتی ہتھیار برآمد ہوئے۔۔بی بی سی اردو 19 اکتوبر 2009ء 15 اکتوبر کو لاہور میں تین مختلف جگہ پر دہشت گردی کی کارروائی ہوئی جس کی ذمہ داری کالعدم تحریک طالبان نے قبول کی۔ لاہور میں ایف آئی اے کی عمارت، بیدیاں ٹریننگ سینٹر اور مناواں پولیس ٹریننگ سنٹر پر حملہ ہوا جو تینوں جگہ ناکام بنا دیا گیا تاہم کچھ سیکیورٹی اہکار شہید ہوئے ایک اندازہ کے مطابق ان کارروائیوں میں اٹھارہ دہشت گرد شامل تھے جن میں تین لڑکیاں بھی شامل تھیں۔ ان واقعات میں کم از کم آٹھ سیکیورٹی اہلکار اور آٹھ شہری شہید ہوئے جبکہ آٹھ دہشت گرد جہنم واصل ہوئے۔روزنامہ جنگ۔ تازہ ترین 15 اکتوبر 2009 15 اکتوبر 2009ء کو ہی کوہاٹ میں ایک تھانے پر خود کش حملہ کیا گیا۔ ایک خودکش بمبار نے بارود سے بھری گاڑی صدر پولیس اسٹیشن کے مرکزی دروازے سے ٹکرا دی۔ ان کے بقول حملے میں گیارہ افراد ہلاک جبکہ بیس زخمی ہوئے ہیں۔ ان کے مطابق ہلاک ہونے والوں میں تین پولیس اہلکار اور آٹھ عام شہری شامل ہیں۔۔بی بی سی اردو لاہور کے کمشنر نے کہا ہے کہ طالبان کو ان حملوں میں بھارتی اداروں کی مدد حاصل ہے۔۔ 15 اکتوبر کے حملے کے عینی شاہدیں نے بتایا کہ طالبان دہشت گردوں نے مسجد پر بھی فائرنگ کی اور مسجد کی حرمت کا خیال نہ کیا۔۔بی بی سی 15 اکتوبر 2009ء 16 اکتوبر کو پشاور میں سی آئی ڈی کے ایک مرکز اور تھانے پر حملہ کیا گیا جس میں عام شہریوں سمیت 12 افراد ہلاک ہو گئے۔ بعض ذرائع کے مطابق یہ خود کش حملہ نہیں بلکہ ایک کار بم دھماکا تھابی بی سی 16 اکتوبر 2009ء

20 اکتوبر کوجنڈولہ چیک پوسٹ وزیرستان پر طالبان نے حملہ کر کے 7 اہلکاروں کو شہید کر دیا۔http://www.bbc.co.uk/urdu/pakistan/2009/10/091020_waziristan_4th_day.shtml بی بی سی اردو 20 اکتوبر 2009ء
23 اکتوبر 2009ء کو باراتیوں کی ایک بس مہمند ایجنسی میں طالبان کی بچھائی ہوئی بارودی سرنگ سے ٹکرا گئی جس سے 18 افراد ہلاک ہو گئے۔ یہ بارودی سرنگ سیکیوریٹی فورسز کے لیے بچھائی گئی تھی۔
23 اکتوبر 2009ء کو ہی پشاور میں ایک بم دھماکا ہوا۔ کامرہ میں فضائیہ کی فیکٹری کے قریب ایک خود کش حملہ ہوا۔ کم از کم سات افراد ہلاک ہوئے۔بی بی سی اردو 23 اکتوبر 2009ء

روزنامہ نوائے وقت کے مطابق پشاور کار بم دھماکے سے دو روز قبل امریکا اور بھارت نے اپنے شہریوں کو پاکستان کے سفر سے گریز اور یہاں موجود شہریوں کو نقل و حرکت محدود رکھنے کی ہدایات کی تھیں۔ سکیورٹی ماہرین کی جانب سے اس امر پر حیرت کا اظہار کیا گیا ہے کہ پاکستان میں کسی بھی سانحہ سے قبل ان دونوں ممالک کی ہدایات غیر معمولی امر ہے اور یوں معلوم ہوتا ہے کہ ان دونوں ممالک کو پاکستان میں ہونیوالی کسی بھی دہشت گردی کی کارروائی کا پہلے ہی علم ہو جاتا ہے۔

2 نومبر 2009ء کو راولپنڈی میں ایک خود کش حملہ میں 4 فوجیوں سمیت 36 افراد شہید ہو گئے جن میں خواتین اور بچے بھی شامل تھے۔ خود کش حملہ آور نیشنل بنک آف پاکستان کے باہر تنخواہیں نکالنے والوں کی قطار میں گھس گیا اور خود کو اڑا دیا۔ اسی دن لاہور میں بابو صابو انٹرچینج پر پولیس چوکی پر روکے جانے پر کار سوار نے خود کو اڑا لیا اور 25 لوگ زخمی ہو گئے۔روزنامہ جنگ 3 نومبر 2009ء
8 نومبر کو پشاور کے نواح میں واقع متنی کے علاقہ ادیزئی میں ایک خود کش حملہ میں ناظم علاقہ عبد المالک سمیت 12 افراد جاں بحق اور 36 زخمی ہو گئے۔ ناظم عبد المالک طالبان کے خلاف بنائے جانے والے ایک لشکر کے سربراہ تھے اور ان پر پہلے بھی حملے ہو چکے تھے۔

9 نومبر 2009ء کو ایک پولیس چوکی پر خود کش حملہ ہوا جس میں تین افراد جاں بحق ہو گئے۔روزنامہ جنگ تازہ خبریں۔ 9 نومبر 2009ء
10 نومبر 2009ء کو چارسدہ کے مرکزی بازار میں ایک کار بم دھماکا کیا گیا جس میں 24 افراد جاں بحق اور 40 کے قریب زخمی ہو گئے۔ ان میں بچے بھی شامل ہیں۔ ۔ دھماکے کی جگہ سے خود کش حملہ آور کے اعضاء مل گئے۔ پولیس کے مطابق اس حملہ کی دھمکیاں پہلے سے ہی مل رہی تھیں۔۔روزنامہ ایکسپریس 11 نومبر 2009ء طالبان تحریک کے ترجمان اعظم طارق نے خود کش حملوں کے بارے میں کہا کہ جو بھی ہماری تحریک کو نقصان پہنچائے گا اسے سبق سکھایا جائے گا۔روزنامہ ایکسپریس 11 نومبر 2009ء

13 نومبر 2009ء کو ایک خودکش حملہ جو ایک حساس ادارہ کے پاس پشاور میں ہوا، اہل کاروں اور شہریوں سمیت دس افراد جاں بحق ہو گئے۔ ایک اور واقعے میں بنوں میں بکا خیل تھانے میں خود کش حملہ سے دو افراد جاں بحق ہو گئے۔
13 نومبر کو ہی پشاور میں پاکستان کی جاسوسی تنظیم آئی ایس آئی کے دفتر پر خود کش حملہ میں سات اہلکاروں سمیت دس افراد ہلاک ہو گئے۔ خود کش حملہ آور نے صبح کے ساڑھے چھ بجے ایک بارود سے بھری گاڑی آئی ایس آئی کے صوبائی دفتر پر ٹکرا دی۔ دھماکے سے قریبی مسجد بھی تباہ ہو گئی۔۔روزنامہ جنگ 14 نومبر 2009ء 14 نومبر کو پشاور میں میں پولیس کے مطابق ایک چیک پوسٹ پر کار خودکش حملہ ہوا جس میں گیارہ افراد ہلاک اور چھبیس زخمی ہو گئے۔۔بی بی سی اردو 14 نومبر 2009ء

کالعدم دہشت گرد تنظیم تحریک طالبان کے سربراہ حکیم اللہ محسود کے ترجمان قاری حسین نے پشاور اور بنوں میں دھماکوں کی ذمہ داری قبول کرتے ہوئے دھمکی دی کہ حکومت خود کش حملوں کو روک کر دکھائے۔بی بی سی اردو 14 نومبر 2009ء

16 نومبر 2009ء کو پشاور میں پولیس اسٹیشن کے قریب ہونے والے ایک مبینہ خودکش کار بم حملے میں کم سے کم تین افراد ہلاک اور چوبیس سے زائد زخمی ہو گئے۔ پشاور کے ایس پی رورل بشیر اللہ خان کے مطابق یہ واقعہ پشاور کے نواحی علاقے بڈھ بیر میں اس وقت پیش آیا جب ماشو خیل کے علاقے سے آنے والے ایک مبینہ خودکش حملہ آور نے بارود سے بھری گاڑی مسجد کی عمارت سے ٹکرا دی۔بی بی سی اردو 16 نومبر 2009ء

19 نومبر 2009ء کو صوبہ سرحد کے دار الحکومت پشاور میں ڈسٹرکٹ کورٹ کے گیٹ پر ایک خود کش حملے میں انیس افراد ہلاک اور چالیس سے زیادہ زخمی ہوئے۔ خودکش حملہ آور کچہری میں داخل ہونا چاہتا تھا اور اس کو جب تلاشی کے لیے روکا گیا تو اس نے اپنے آپ کو اڑا دیا۔بی بی سی اردو 19 نومبر 2009ء
20 نومبر 2009ء کو رات گئے ایک پولیس کی ایک گاڑی پر ریموٹ کنٹرول بم سے حملہ کیا گیا جس میں پولیس کے دو اہلکار ہلاک اور پانچ زخمی ہو گئے ہیں۔بی بی سی اردو 20 نومبر 2009ء

مہمند ایجنسی میں امن کمیٹی کے مغوی رُکن کی سربریدہ لاش ملی ہے۔ اس شخص کا بیٹا گذشتہ شام دہشت گردوں کے ساتھ ایک جھڑپ میں ہلاک ہو گیا تھا۔ حکام کے مطابق دہشت گردوں اور امن کمیٹی کے ارکان کے درمیان کئی گھنٹوں تک جھڑپ ہوئی تھی۔ اس سے کچھ عرصہ پہلے بھی مہمند ایجنسی کی تحصیل لکڑو میں مولانا شہزاد گل اور رسول شاہ کی لاشیں کندارو کے قریب سے ملی تھیں اور ان دونوں کو گلا کاٹ کر ہلاک کیا گیا تھا۔ کچھ عرصہ پہلے ایک قبائلی جرگے کے ذریعے انھوں نے حکومت کے سامنے ہتھیار ڈالنے والے مولانا شہزاد گل اور پچاس سالہ رسول شاہ جو مہمند ایجنسی میں امن کمیٹی کے سرگرم رُکن تھے، کی سربریدہ لاشیں برآمد ہوئی تھیں۔ دونوں کی ہلاکت کی ذمہ داری مقامی طالبان نے قبول کی تھی۔بی بی سی اردو 27 نومبر 2009ء

4 دسمبر 2005ء کو پریڈ گراؤنڈ راولپنڈی میں طالبان نے ایک مسجد پر حملہ کر کے چالیس افراد کو شہید کیا جن میں 17 نمازی بچے بھی شہید ہوئے اور مسجد کا ایک حصہ شہید ہوا۔ شقی القلب طالبان نے مسجد پر حملہ اور اس قتل و غارت کی ذمہ داری قبول کر لی۔ یہ ذمہ داری کالعدم تحریک طالبان کے جرائم پیشہ رہنماء ولی الرحمن نے قبول کی۔روزنامہ جنگ 5 دسمبر 2009ء
5 دسمبر 2009ء کو پشاور کے کمرشل بازار میں دھماکا کیا گیا جس سے کم از کم دو افراد ہلاک ہو گئے۔جنگ تازہ ترین 5 دسمبر 2009ء

 واقعات جن کی طالبان نے تردید کی 
20 اکتوبر 2009ء کو اسلام آباد پاکستان کی انٹرنیشنل اسلامک یونیورسٹی میں دو خود کش حملے ہوئے جس میں متعدد طالبات شہید ہو گئیں۔۔بی بی سی اردو 20 اکتوبر 2009ء

28 اکتوبر کو امریکی وزیر خارجہ کی اسلام آباد، پاکستان میں آمد کے کچھ دیر بعد پشاور میں ایک مینا بازار میں جہاں عورتوں اور بچوں کی ایک بڑی تعداد ہوتی ہے، ایک بم دھماکا کیا گیا جس میں 105 افراد ہلاک اور 200 سے زیادہ زخمی ہو گئے جو تمام عام لوگ تھے۔بی بی سی اردو 28 اکتوبر 2009ء۔ دھاکے سے قریبی امِ حبیبہ مسجد بھی مکمل طور پر شہید ہو گئی۔۔ اگرچہ طالبان نے اس قسم کی دھمکیاں دے رکھی تھیں تاہم کالعدم تنظیم تحریک طالبان پاکستان کے مرکزی ترجمان اعظم طارق نے بی بی سی کو سے بات کرتے ہوئے اس دھماکے سے لاتعلقی کااظہار کیا اور کہا کہ اس دھماکے کے پیچھے خفیہ اداروں اور امریکی تنظیم بلیک واٹر کا ہاتھ ہے۔۔ لیکن پشاور پولیس کے ذرائع کے مطابق رپورٹیں دو دن پہلے ملی تھیں کہ دہشت گردوں نے دو فیشن ایبل خواتین کو بارود سے بھری گاڑی سمیت شہر میں داخل کیا ہے۔ عینی گواہوں کے مطابق دو فیسن ایبل عورتیں اس گاڑی کو کھڑا کر کے گئیں جس میں دھماکا ہوا۔روزنامہ ایکسپریس 29 اکتوبر 2009ء دوسری طرف تحریک طالبان پاکستان کے امیر حکیم اللہ محسود اور خود کش حملوں کے ماسٹر مائنڈ قاری حسین نے پشاور پیپل منڈی کے بم دھماکے کی مذمت کرتے ہوئے خیبر بازار دھماکا اور اسلامی یونیورسٹی پر ہونے والے حملوں سے لاتعلقی کا اظہار کیا ہے۔ اپنے بیان میں انھوں نے کہا کہ طالبان نہ صرف اس قسم کے حملوں کے خلاف ہیں بلکہ وہ مارکیٹوں اور بچوں پر حملوں کو غیر انسانی سمجھتے ہیں۔ قاری حسین نے مزید کہا کہ طالبان عورتوں اور بچوں کے نشانہ بنانے کا سوچ بھی نہیں سکتے۔ انھوں نے کہا کہ ان حملوں کا انتقام لیا جائے گا۔ یہ سب کچھ غیر ملکی ایجنسیوں کا کیا دھرا ہے۔ ہم اسکول جانے والے بچوں اور مارکیٹ جانے والی عورتوں کے خلاف لڑنا نہیں چاہتے۔ اس موقع پر موجود کالعدم تنظیم کے ترجمان اعظم طارق نے کہا کہ ہم ان ذرائع ابلاغ کے اداروں کو نشانہ بنا سکتے ہیں جو (بقول ان کے ) طالبان کو بدنام کرنا چاہتے ہیں۔بی بی سی اردو 29 اکتوبر 2009ء

 حوالہ جات 

زمرہ:پاکستان کی سیاسی تاریخ
زمرہ:پاکستان متعلقہ فہرستیں
زمرہ:پاکستان میں دہشت گردی
زمرہ:تاریخ پاکستان
زمرہ:تنظیمیں
زمرہ:دہشت گرد تنطیمیں
زمرہ:طالبان